Sahaa e Mbayka
Holko woni sahaa ?
Sahaa ko toɓɓere nder dumunna , ina waawi wonde ɓennuɗo walla gonaaɗo maa walla garoowo .
Sahaa ina feccoo e pecce tati ( 3 ) mawɗe :
Sahaa ɓennuɗo : Hanki , Naane , Rawane ekn...
Sahaa gonaaɗo : Hannde , Jooni , Hikka ekn...
Sahaa garoowo : Janngo , So ɓooyii , Mo wuuri ekn ....
Tesko : Sahaa kadi ina maandiniree hono nii :
_________.Ɓennuɗo______________Gonaaɗo.____________Garoowo.____________
DUMUNNA
Tesko : ko ɗum addani pulaar teeŋtinaani sahaa e nder pirlitgol golle mum waɗde pulaar teeŋtini ko ko wiyetee mbayka.
Holko woni Mbayka ?
Mbayka ko mbaydi gollal anndinta en ko so tawii gollal men timmii walla timmaani ko ko jogori timmude .
Yeru : Mi ñaamii = ii ko maande timmungal.
Mi ñaamat = at ngal timmaani , ina waawi tawa ngon mi ko e ñaamde walla nii mi fuɗɗaaki ñaamde .
Waɗde at = ko maande jogorngal.
Doosgal : Gollal pulaar anndintaa en sahaa, anndinta en sahaa ko haala ka walla loowre nde .
Gollal pulaar anndinta en ko mbayka waɗde gollal pulaar teeŋtinaani sahaa teeŋtini ko mbayka.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn dyu_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn